**З А П И С Н И К**

**са 10. седнице Скупштине општине Рача**

**одржане дана 16.09.2024.године**

**Председник Скупштине, Ненад Савковић:** Чланови, одборници Скупштине општине Рача, дана 16.09.2024.године у 10:00 часова, отварам 10. седницу Скупштине општине Рача и позивам Секретара Скупштине општине Рача да прозове присутне како би утврдили кворум.

**Секретар Скупштине општине Рача, Марија Стевановић:** Горан Јевтић није присутан, Ненад Савковић присутан, Тамара Живуловић није присутна, Милица Обрадовић присутна, Зорица Милошевић присутна, Горан Деспотовић присутан, Срђан Марковић присутан, Дејан Живковић присутан, Снежана Марковић присутна, Светлана Обрадовић присутна, Миладин Дугић присутан, Радослава Нешић присутна, Љубиша Стефановић присутан, Славиша Сретеновић присутан, Гордана Милићевић присутна, Аница Благојевић није присутна, Марија Тодоровић присутна, Радослав Рафаиловић присутан, Бранислав Милутиновић присутан, Слађана Срећковић присутна, Петар Миладиновић присутан, Иван Станојевић присутан,Горан Миленовић није присутан, Радослав Радојичић није присутан, Зоран Владисављевић није присутан, Дијана Гарабиновић Спасић присутна и Драган Матић, присутан.

**Председник Скупштине, Ненад Савковић:** Констатујем да седници присутвује 21 одборник, тако да имамо кворум за пуноправан рад и одлучивање.

**Председник Скупштине, Ненад Савковић:** У материјалу за ову седницу добили сте записник са претходне 9. седнице Скупштине општине Рача од 22.08. Да ли има примедби на записник? Уколико не, стављам на усвајање записник. Ко је за? Једногласно за.

**Председник Скупштине, Ненад Савковић:** У материјалу је предложен дневни ред, сада ћу прочитати.

***Д н е в н и р е д:***

1. Разматрање предлога Одлуке о покретању поступка отуђења непокретности из јавне својине општине Рача и прибављања непокретности у јавну својину општине Рача, непосредном погодбом, путем размене и то кп.бр. 475/3 и 246/1, обе у КО Рача;
2. Разматрање предлога Одлуке о покретању поступка за пренос права јавне својине на непокретности са општине Рача у јавну својину Републике Србије и то кп.бр. 80/8 КО Рача;
3. Разматрање предлога Одлуке о брисању категоризације „некатегорисани пут“, на путевима на парцелама кп.бр. 3338/4, 3338/5 и 3338/6, све у КО Ђурђево, из евиденције јавних књига о непокретностима;
4. Разматрање предлога Решења о отуђењу непокретности из јавне својине општине Рача непосреднеом погодбом и то кп.бр. 398/9, 396/9 и 398/7, све у КО Рача;
5. Разматрање предлога Решења о разрешењу члана Школског одбора Средње школе „Ђура Јакшић“ у Рачи, представника запослених;
6. Разматрање предлога Решења о именовању члана Школског одбора Средње школе „Ђура Јакшић“ у Рачи, представника запослених;
7. Разно.

**Председник Скупштине, Ненад Савковић:** Да ли неко има предлог измене и допуне дневног реда? Уколико не, стављам на гласање дневни ред. Ко је за, против, уздржаних-нема?

**Председник Скупштине, Ненад Савковић:**Констатујем да је дневни ред усвојен са 21 гласом ЗА, није било против и није било уздржаних.

***Т о к с е д ни ц е:***

**ТАЧКА 1. Разматрање предлога Одлуке о покретању поступка отуђења непокретности из јавне својине општине Рача и прибављања непокретности у јавну својину општине Рача, непосредном погодбом, путем размене и то кп.бр. 475/3 и 246/1, обе у КО Рача;**

**Председник Скупштине, Ненад Савковић:** Начелник Општинске управе, образложиће ову тачку.

**Јована Бетулић, Начелник Општинске управе Рача:** Добар дан свима. Овом Одлуком је предвиђен поступак отуђења непокретности из јавне својине која је парцела у питању 475/3, КО Рача, градско грађевинско земљиште, по култури земљиште уз зграду, површине 306 м2 уписане у листу непокретности 1201 катастарска општина Рача да се пренесе у својину Саши Гавриловићу из Бораца. А Саша Гавриловић из Бораца би пренео општини Рача парцелу 246/1 КО Рача, пољопривредно земљиште површине 32 ара и 4 м2 уписане у листу непокретности 1180 КО Рача. Општина Рача јесте заинтересована за предметну размену непокретности. Парцела 475/3 КО Рача, која је у власништву општине Рача налази се између приватних парцела на којима су изграђене породичне станбене зграде и користи се као пролаз, геодетско неправилног облика и нема никакву конкретну намену. А парцела 246/1 КО Рача која је у власништву Гавриловић Саше из Бораца налази се изнад Рачанског гробља, граничи се са гробљем и надгробним споменицима и већим делом је и самоиницијативно од стране мештана општине Рача већ заузета. Како постоји потреба за проширењем Рачанског гробља зато је општина заинтересована за ову размену.

**Председник Скупштине, Ненад Савковић:** Комисија за Статутарна питања, организацију и нормативана акта, Савет за урбанизам, станбено-комуналне делатности и заштиту животне средине и Савет за буџет и финансије Скупштине општине Рача разматрали су и усвојили овај предлог. Да ли неко жели реч под овом тачком дневног реда? Уколико не, стављам на гласање овај предлог. Ко је за усвајање овог предлога, против, уздржаних-нема?

**Председник Скупштине, Ненад Савковић:**Констатујем да је предлог усвојен са 21 гласом ЗА, није било против и није било уздржаних.

**ТАЧКА 2:** **Разматрање предлога Одлуке о покретању поступка за пренос права јавне својине на непокретности са општине Рача у јавну својину Републике Србије и то кп.бр. 80/8 КО Рача;**

**Председник Скупштине, Ненад Савковић:** Ако се не варам Ватрогасни дом. Начелник Општинске управе.

**Јована Бетулић, Начелник Општинске управе Рача:** Јесте Председниче, реч је за изградњу Ватрогасног Дома. Предвиђено је да из јавне својине општине Рача пренесе се у јавну својину Републике Србије која би потом дала на коришћење Министарству унутрашњих послова све са циљем изградње Ватрогасно-спасилачке јединице на територији општине Рача, то је парцела од 22 ара и 1м2, кп.бр.80/8 КО Рача.

**Председник Скупштине, Ненад Савковић:** Комисија за Статутарна питања, организацију и нормативана акта и Савет за урбанизам, станбено-комуналне делатности и заштиту животне средине Скупштине општине Рача разматрали су и усвојили овај предлог.Отварам распараву. Да ли има пријављених за реч под овом тачком дневног реда? Уколико не, стављам на гласање овај предлог. Ко је за усвајање овог предлога, против, уздржаних-нема?

**Председник Скупштине,Ненад Савковић:**Констатујем да је предлог усвојен са 21 гласом ЗА, није било против и није било уздржаних.

**ТАЧКА 3: Разматрање предлога Одлуке о брисању категоризације „некатегорисани пут“, на путевима на парцелама кп.бр. 3338/4, 3338/5 и 3338/6, све у КО Ђурђево, из евиденције јавних књига о непокретностима;**

**Председник Скупштине,Ненад Савковић:**  Комисија за Статутарна питања, организацију и нормативана акта, Савет за урбанизам, станбено-комуналне делатности и заштиту животне средине Скупштине општине Рача разматрали су и усвојили овај предлог. Известилац по овој тачки je Горица Танасијевић, директор Јавног предузећа за управљање и развој инфраструктурних објеката Рача.

**Горица Танасијевић, директор Јавног предузећа:** Добар дан свима. Јавно предузеће је поднело предлог да се покрене поступак брисања некатегорисаних путева са одређених парцела 3338/4, 5 и 6, КО Ђурђево из евиденције јавних књига о непокретностима како би се урбанистички пројекат за адаптацију, пренамену подземног објекта привео намени. Изласком на терен може се видети да ове три парцеле не представљају површине намењене за саобраћај и из тог разлога подносимо предлог да се обришу некатегорисани путеви са наведених парцела како би се урбанистички пројекат привео намени. Хвала.

**Председник Скупштине, Ненад Савковић:** Отварам расправу, да ли има неко да се јавља за реч? Уколико нема, стављам на гласање овај предлог. Kоје за, против, уздржаних-нема?

**Председник Скупштине, Ненад Савковић:** Констатујем да је предлог усвојен са 21 гласом ЗА, није било против и није било уздржаних.

**ТАЧКА 4: Разматрање предлога Решења о отуђењу непокретности из јавне својине општине Рача непосреднеом погодбом и то кп.бр. 398/9, 396/9 и 398/7, све у КО Рача;**

**Председник Скупштине, Ненад Савковић:** Комисија за Статутарна питања, организацију и нормативана акта, Савет за урбанизам, станбено-комуналне делатности и заштиту животне средине и Савет за буџет и финансије Скупштине општине Рача разматрали су и усвојили овај предлог. Известилац, Начелник Општинске управе.

**Јована Бетулић, Начелник Општинске управе Рача:** Општинској управи се обратио Дарко Стевановић из Вишевца, чији се објекат налази на предметним парцелама и изразио интересовање за откуп истих како би регулисао имовинско-правне односе, односно како би могао да спроведе поступак озакоњења објекта. Ради се о три мале парцеле, чија је укупна површина 58м2 у КО Рача, вештачили смо и вештак грађевинске струке је проценио вредност за ових 58м2 за све три парцеле на 169.708,00 динара , односно 1,449,81 евра. Па је предлог да се након овог решења закључи Уговор о купопродаји непокретности између општине Рача и купца Дарка Стевановића из Вишевца.

**Председник Скупштине, Ненад Савковић:** Отварам дискусију по овој тачки дневног реда. Да ли се неко јавља за реч? Не. Стављам на гласање овај предлог. Kо је за, против, уздржаних-нема?

**Председник Скупштине,Ненад Савковић:**Констатујем да је предлог усвојен са 21 гласом ЗА, није било против и није било уздржаних .

**ТАЧКА 5: Разматрање предлога Решења о разрешењу члана Школског одбора Средње школе „Ђура Јакшић“ у Рачи, представника запослених;**

**Председник Скупштине,Ненад Савковић:** Комисија за статутарна питања, организацију и нормативна акта разматрала је и усвојила овај предлог. Видели сте у материјалу разрешава се Глишић Светлана. Tо због истека или шта? Пре истека мандата. Отварам дискусију по овој тачки дневног реда. Нема дискутаната. Стављам на гласање овај предлог. Kо је за, против, уздржаних-нема?

**Председник Скупштине,Ненад Савковић:**Констатујем да је предлог усвојен са 21 гласом ЗА, није било против и није било уздржаних.

**ТАЧКА 6: Разматрање предлога Решења о именовању члана Школског одбора Средње школе „Ђура Јакшић“ у Рачи, представника запослених;**

**Председник Скупштине, Ненад Савковић**: Глишић Славица из Раче, улица Деспота Стефана Високог бр.2. предлагач директор школе Ана Петровић. Отварам дискусију по овој тачки дневног реда. Пре тога. Комисија за статутарна питања, организацију и нормативна акта Скупштине општине Рача разматрала је и усвојила овај предлог.

**Председник Скупштине, Ненад Савковић:**Нема дискутаната.Стављам на гласање овај предлог. Ко је за, против, уздржаних-нема?

**Председник Скупштине, Ненад Савковић:** Констатујем да је предлог усвојен са 21 гласом ЗА, није било против и није било уздржаних.

**ТАЧКА 7: Разно.**

**Председник Скупштине, Ненад Савковић:** Да ли неко жели реч, да ли има неких одборничких питања? Уколико нема, затварам 10. седницу Скупштине општине Рача, 16. септембра 2024.године у 10:25. Хвала свим одборницима.

**СКУПШТИНА ОПШТИНЕ РАЧА**

**ПРЕДСЕДНИК**

**Број: 06-80/2024-I-01 СКУПШТИНЕ ОПШТИНЕ РАЧА**

**Дана, 16.09.2024.године Ненад Савковић**

Записничар,

В.Матијашевић